Diari Oficial de la Generalitat Valenciana


Sumari del DOGV 5649, del 28-11-2007 (2007/14840)

RESOLUCIÓ de 15 de novembre de 2007, del conseller de Justícia i Administracions Públiques, per la qual es resol ratificar l'Acord d'extinció acordat pel Patronat de la Fundación Instituto de Propietarios Extranjeros de la Comunidad Valenciana, i els tràmits de liquidació, realitzats pel seu òrgan de govern.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5649

Data del DOGV
:   28-11-2007

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2007/14772


Data del document
:   15-11-2007

Organisme emissor
:   Conselleria de Justícia i Administracions Públiques

Tipus de document
:   Resolució

Descriptors 

:   * fundació
    * cessament d'activitat

RESOLUCIÓ de 15 de novembre de 2007, del conseller de Justícia i Administracions Públiques, per la qual es resol ratificar l'Acord d'extinció acordat pel Patronat de la Fundación Instituto de Propietarios Extranjeros de la Comunidad Valenciana, i els tràmits de liquidació, realitzats pel seu òrgan de govern. [2007/14663]  
Vist l'expedient d'extinció i liquidació de la Fundación Instituto de Propietarios Extranjeros de la Comunidad Valenciana, d'acord amb els següents:   
Fets  
Primer. En data 6 d'agost de 2007,. Miguel Ortiz Zaragoza, president de la Fundación Instituto de Propietarios Extranjeros de la Comunidad Valenciana, va presentar escrit davant del Protectorat de Fundacions, en què sol·licitava la ratificació de l'Acord d'extinció i liquidació pres en la reunió del Patronat, de 13 de juny de 2007. Acord que va ser elevat a escriptura pública el 13 de juny de 2007, davant del notari de l'Il·lustre Col·legi de València amb residència a Altea, Salvador Pastor Pérez, amb número de protocol 2.121.  
Segon. La Fundació es va classificar per Resolució de data 4 de novembre de 1999, de la secretaria general de la conselleria de Justícia i Administracions Públiques.  
Són els fundadors la Generalitat Valenciana, representada per José Joaquín Ripoll Serrano, conseller i secretari del Govern Valencià, i Per Age Svensson.  
L'objecte i finalitat de la Fundació era la recopilació, confecció i difusió d'informació cap als ciutadans europeus i la resta d'estrangers, compradors i propietaris d'habitatges, residents o no residents, per a fomentar l'assentament de persones d'altres països, fer l'adquisició i estada més fàcil i ajudar aquestes persones a integrar-se i participar en la societat espanyola. El fi suprem de la Fundació és fomentar la ciutadania europea.   
La composició actual del Patronat és la següent:   
President, Miguel Ortíz Zaragoza, alcalde d'Altea; tresorer patró, José Marín Guerrero, delegat territorial del Govern Valencià a Alacant; secretari patró, Sebastián Fernández Miralles, vicepresident executiu del Patronat Provincial de Turisme de la Costa Blanca, i vocals: Carmen Dolz Adell, directora general de Relacions Externes de Presidència del Govern Valencià, i José María Martínez de Haro, president de l'Associació de Ciutadans Estrangers.  
La dotació de la Fundació en el moment de la seua constitució era de 63.106,27 euros, l'aportació del qual es va realitzar pels fundadors de la manera següent: 60.101,21 euros en efectiu metàl·lic, aportats per la Generalitat Valenciana, i 3.005,06 euros, valor de cinquanta participacions socials que integren la totalitat del capital social de la mercantil Institute Of Foreign Propety Ownwrs, Sociedad Limitada, amb un valor nominal de 60,10 euros, cada una d'elles, aportades per Per Age Svensson.  
Tercer. La causa d'extinció és la impossibilitat de dur a terme els seus fins fundacionals a causa de l'escàs patrimoni de la Fundació. No resulta factible per tant la modificació d'estatuts o la fusió amb una altra d'anàlegs fins.  
Quart. El Patronat proposa que el destinatari dels béns i drets resultants de la liquidació siga l'Àrea de Residents Europeus de la Diputació Provincial d'Alacant, entre les competències del qual es troba l'assessorament i informació als ciutadans europeus i la resta d'estrangers.   
El romanent del patrimoni de la Fundació, segons balanç de data 13 de juny de 2007, és de 4.909,78 euros.  
Que el Patronat de la Fundació ha realitzat el procediment de liquidació de conformitat amb els requisits legals exigits.  
Fonaments de dret  
Primer. L'article 13.1 del Decret 7/2007, de 28 de juny, del president de la Generalitat, pel qual es determinen les conselleries en què s'organitza l'administració de la Generalitat, així com, l'article 1 del Decret 122/2005, de 27 de juliol, del Consell, pel qual s'aprova el Reglament Orgànic i Funcional de la conselleria de Justícia i Administracions Públiques, determinen que a aquesta conselleria correspon exercir, entre altres, les competències en matèria de fundacions.  
Segon. L'article 2 del Decret 139/2001, de 5 de setembre, del Govern Valencià, pel qual s'aprova el Reglament de Fundacions de la Comunitat Valenciana, establix que el Protectorat de les Fundacions de la Comunitat Valenciana l'exercix la conselleria competent en matèria de fundacions, i correspon al conseller la titularitat del Protectorat, sense perjuí de la possibilitat de la seua delegació o desconcentració.  
Tercer. L'article 31 de la Llei 50/2002, de 26 de desembre, de Fundacions, que és aplicable general, en virtut del que establix la disposició final primera, punt 1 de la mateixa norma, establix les causes d'extinció de les fundacions, i en concret, l'apartat c) assenyala que s'extingiran quan siga impossible la realització del fi fundacional.  
L'article 32.2 de la Llei 50/2002, de 26 de desembre, de Fundacions, que és aplicable general en virtut del que establix la disposició final primera, punt 2 b) de la mateixa norma, establix que caldrà que l'acord del Patronat siga ratificat pel Protectorat  
I en el present procediment d'extinció i liquidació s'ha presentat tota la documentació que s'exigixen en els articles 39.2 i 40 del Decret 139/2001, de 5 de setembre, del Govern Valencià, pel qual s'aprova el Reglament de Fundacions de la Comunitat Valenciana.  
Quart. En l'article 41, punt 2, apartat g) del Decret 139/2001, de 5 de setembre, del Govern Valencià, pel qual s'aprova el Reglament de Fundacions de la Comunitat Valenciana, s'establix que es podrà sol·licitar informe la Comissió del Protectorat en les autoritzacions d'extinció de Fundacions.  
La Comissió del Protectorat de Fundacions, en la reunió celebrada en data 6 de novembre de 2007, va emetre un informe favorable a la ratificació de l'Acord d'extinció i liquidació pres pel Patronat.  
Cinqué. I en l'article 47, apartat m), del Decret 139/2001, de 5 de setembre, pel qual s'aprova el Reglament de Fundacions de la Comunitat Valenciana esmentat text legal, i els articles 25.2 i 26.1 de la Llei 8/98, de 9 de desembre, de Fundacions de la Comunitat Valenciana, establixen l'obligació de la inscripció al Registre de Fundacions de la Comunitat Valenciana, de l'Acord d'extinció, liquidació i destinació donada als béns fundacionals.  
Vistos els preceptes legals citats i la resta de generals de pertinent aplicació, resolc:  
Primer. Ratificar l'Acord d'extinció acordat pel Patronat de la Fundación Instituto de Propietarios Extranjeros de la Comunidad Valenciana, i els tràmits de liquidació, realitzats pel seu òrgan de govern.  
Segon. Inscriure al Registre de Fundacions de la Comunitat Valenciana l'extinció i liquidació de la Fundación Instituto de Propietarios Extranjeros de la Comunidad Valenciana.  
Tercer. El Patronat haurà d'acreditar en el termini d'un mes des que es notifique la present Resolució, davant d'aquest Protectorat de Fundacions de la Comunitat Valenciana, que la Fundació ha entregat el romanent a l'Àrea de Residents Europeus de la Diputació Provincial d'Alacant, i sol·licitar la baixa registral de la Fundació al Registre de Fundacions de la Comunitat Valenciana.  
Notifiqueu la present Resolució, que és definitiva en via administrativa, i en contra podrà interposar recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos comptats des de l'endemà de la seua notificació, d'acord amb el que establix l'article 14 de la Llei 29/98, de 13 de juliol, Reguladora de la Jurisdicció Contenciosa Administrativa. Sense perjuí de poder interposar, si és el cas, recurs de reposició potestatiu, en el termini d'un mes davant del conseller de Justícia, Interior i Administracions Públiques, o qualsevol altre recurs que estime procedent.  
València, 15 de novembre de 2007.- El conseller de Justícia i Administracions Públiques: Fernando de Rosa Torner.